Mesjė 66

Mesjė 66 (dar žymima NGC 3627The spiral galaxy Messier 66 (NGC 3627), www.icc.dur.ac.uk. Nuoroda tikrinta 2021-04-21.) – spiralinė galaktika, esanti Liūto žvaigždyne. Nuo Žemės ji yra nutolusi 35 milijonus šviesmečių. Objekto regimasis ryškis – 8,9.Messier 66. NASA, 2017-10-19. Nuoroda tikrinta 2021-04-21.

Šią spiralinę galaktiką 1780 m. atrado Charles Messier, drauge su ja jis aptiko ir kaimyninę M65 galaktiką. Abi galaktikos priklauso vadinamajam Liūto tripletui (trečiąją galaktiką – NGC 3628 – 1784 m. atrado William Herschel). Liūto tripletui priklausančios galaktikos gravitaciškai veikia viena kitą. Gali būti, kad būtent dėl kitų dviejų galaktikų gravitacinio poveikio Mesjė 66 vijos yra asimetriškos, o branduolys – truputį nutolęs nuo jos centro.

Teigiama, kad Mesjė 66 geriausia stebėti balandžio mėnesį, ją galima aptikti nedideliu teleskopu.

 Išnašos 

Kategorija:Mesjė objektai
Kategorija:Galaktikos